၂၀၁၄

ဇန်နဝါရီလ 
(၂) ရက်။
ဒေါက်တာကောင်းညွန့် (စာရေးဆရာ မွန်ဦးမြေ)သည် နယူးဇီလန်နိုင်ငံတွင် ကွယ်လွန်သွားသည်။
(၅) ရက်။
ထပ်ဆင့် အကယ်ဒမီ ဂီတမှူး ဇော်မျိုးထွဋ် (မဇ္ဈိမလှိုင်း) ကွယ်လွန် အနိစ္စ ရောက်ခဲ့သည်။
(၂၃) ရက်။
ရုပ်ရှင်မင်းသမီး အကယ်ဒမီ ခင်ယုမေ ကွယ်လွန်သည်။

 ဖေဖော်ဝါရီလ 
(၁၃) ရက်။
ရုပ်ရှင်မင်းသမီး အကယ်ဒမီသက်မွန်မြင့်သည် စစ်နိုင်နှင့် လက်ထပ်ခဲ့သည်။

 မတ်လ 
(၈) ရက်။
မလေးရှား လေကြောင်းလိုင်း လေယာဉ်ခရီးစဉ်အမှတ် ၃၇၀ (MH370/MAS370) မှာ ကွာလာလမ်ပူမြို့ မှ ပေကျင်းမြို့သို့ ပုံမှန်ပျံသန်းသော ခရီးသည်တင် လေယာဉ် ခရီးစဉ် ဖြစ်ပြီး စတင်ပျံသန်းပြီး တစ်နာရီ မပြည့်မီ မလေးရှားစံတော်ချိန် မနက် ၁ နာရီ ၂၀ မိနစ်တွင် တွင် လေကြောင်းထိန်းချုပ်ရေးစခန်းနှင့် အဆက်အသွယ် ပြတ်တောက် သွားခဲ့သည်။ မနက် ၇ နာရီ ၂၄ မိနစ်တွင် မလေးရှား လေကြောင်းလိုင်းမှ လေယာဉ်ပျောက်ဆုံးနေကြောင်း ကြေညာခဲ့သည်။ ဘိုးအင်း ၇၇၇-၂၀၀ER လေယာဉ်သည် မလေးရှား လေယာဉ်အမှုထမ်း ၁၂ ဦး နှင့် နိုင်ငံပေါင်း ၁၄နိုင်ငံမှ ခရီးသည် ၂၂၇ ဦးကို တင်ဆောင်သွားခဲ့ခြင်း ဖြစ်သည်။
(၃၁) ရက်။
ဆယ်စုနှစ်နှင့်ချီ၍ ခေတ်အဆက်ဆက်ပြုလုပ် ခဲ့သည့် ပြည်ပသို့ သစ်အလုံးလိုက်တင်ပို့မှုကို မတ်လ ၃၁ ရက် ညဉ့်၁၂ နာရီမှစ၍ ပထမဆုံးအကြိမ် တရားဝင်ရပ်ဆိုင်းခဲ့သည်။

 ဧပြီလ 
(၁၆) ရက်။
ကဗျာဆရာနေသွေးနီသည် သင်္ကြန်အတက်နေ့ည လှည်းကူးမြို့နယ် ငါးဆူတောင်ကျေးရွာ နေအိမ်တွင် ကွယ်လွန်သွားသည်။
(၂၁) ရက်။
နံနက် ၆ နာရီခွဲခန့်တွင် သတင်းစာဆရာကြီး ဟံသာဝတီ ဦးဝင်းတင်သည် ရန်ကုန်ပြည်သူ့ ဆေးရုံကြီး၌ ကွယ်လွန်သွားသည်။

 မေလ 
(၂၁) ရက်။
အမျိုးသား ဒီမိုကရေစီ အင်အားစု (National Democratic Force, NDF) ဥက္ကဋ္ဌ ဒေါက်တာသန်းငြိမ်း ရန်ကုန် ပင်လုံဆေးရုံကြီးတွင်ကွယ်လွန်သွားသည်။

 ဇွန်လ 
(၁၀) ရက်။
 ပန်းချီ ခင်မောင်ရင်မွန်းလွဲ ၃ နာရီခွဲခန့်က ရန်ကုန်မြို့ရှိ ပင်လုံဆေးရုံကြီးတွင် ကွယ်လွန်သွားသည်။

(၁၂) ရက်။
 အကြိမ်(၂၀) မြောက် ကမ္ဘာ့ဖလားပွဲ ၂၀၁၄ ဖီဖာ ကမ္ဘာ့ဖလားကို ၂၀၁၄ ခုနှစ် ဇွန်လ ၁၂ ရက်နေ့မှ ဇူလိုင်လ ၁၃ ရက်နေ့အထိ ဘရာဇီးနိုင်ငံတွင် စတင် ကျင်းပသည်။

(၁၅) ရက်။
ဟာသ သရုပ်ဆောင် ဒါရိုက်တာ ကုသိုလ် ကွယ်လွန်သွားသည်။

(၁၉) ရက်။
သာသနာရေးဝန်ကြီး ဦးဆန်းဆင့်ကို သာသနာရေးဌာနပိုင်ငွေ ကျပ်သိန်း(၁၀ဝ)ကို ကိုယ်ကျိုး အလွဲသုံးစားပြုသည်ဟု ဆိုကာ ပုဒ်မ ၄၀၉(ယုံကြည်အပ်နှံရေး အလွဲသုံးစားမှု)ဖြင့် အထူးစုံစမ်းစစ်ဆေးရေးဦးစီးဌာန(စစစ)မှ ဒုညွှန်ကြားရေးမှူး ဦးဌေးလွင်က တရားလို ပြုလုပ်ပြီး နေပြည်တော် ဥတ္တရသီရိမြို့နယ် ဘုရားကုန်းရဲစခန်း၌ အမှုဖွင့်၍ ဖမ်းဆီးခဲ့သည်။

(၂၂) ရက်။
 မြန်မာနိုင်ငံက ကမ္ဘာ့အမွေအနှစ် စာရင်းသွင်းထားသည့် ဗိဿနိုး၊ ဟန်လင်း၊ သရေခေတ္တရာမြို့ဟောင်း သုံးမြို့တို့ကို ကမ္ဘာ့အမွေအနှစ်နေရာအဖြစ် ကုလသမဂ္ဂ ပညာရေး၊ သိပ္ပံနှင့် ယဉ်ကျေးမှုအဖွဲ့ (ယူနက်စကို) ပထမအကြိမ်အဖြစ် အသိအမှတ်ပြု ပေးခဲ့သည်။

 ဇူလိုင်လ 
(၁) ရက်။
မန္တလေးမြို့တွင် ပဋိပက္ခ ဖြစ်ပွားခဲ့သည်။
(၂) ရက်။
 ပဋိပက္ခကြောင့် ဗုဒ္ဓဘာသာဝင် မြန်မာ အမျိုးသားတစ်ဦးနဲ့ မွတ်စလင် အမျိုးသား တစ်ဦး သေဆုံးခဲ့သည်။
(၃) ရက်။
မန္တလေးမြို့တွင်  ဖြစ်ပျက်ခဲ့သော ဆူပူမှုများကြောင့် ညနေပိုင်းမှ စတင်၍ မန္တလေးတိုင်းဒေသကြီးအတွင်း၊ ၇ မြို့နယ်တွင် ပုဒ်မ၁၄၄ (ည ၉ နာရီ မှ နံနက် ၅ နာရီ အထိ မထွက်ရအမိန့်) ထုတ်ပြန်ခဲ့သည်။
(၁၃) ရက်။
အကြိမ်(၂၀) မြောက် ကမ္ဘာ့ဖလားပွဲ ၂၀၁၄ ဖီဖာ ကမ္ဘာ့ဖလားကို ဘရာဇီးနိုင်ငံတွင် အောင်မြင်စွာ ပြီးဆုံးသည်။ ချန်ပီယံ (ဂျာမဏီ)
(၁၈) ရက်။
မလေးရှား လေကြောင်းလိုင်း လေယာဉ်ခရီးစဉ်အမှတ် ၁၇သည် နယ်သာလန်နိုင်ငံ အမ်စတာဒမ် ရှီပိုး လေဆိပ်မှ မလေးရှားနိုင်ငံ ကွာလာလမ်ပူ အပြည်ပြည်ဆိုင်ရာ လေဆိပ်သို့ ဦးတည်ပျံသန်းသော ပုံမှန်ခရီးစဉ် တစ်ခုဖြစ်ပြီး ယူကရိန်းနိုင်ငံ နယ်နိမိတ်ပေါ်တွင် မြေပြင်မှ ဝေဟင်သို့ ပစ်ခတ်သော ဒုံးကျည်ဖြင့် ပစ်ချခံခဲ့ရသည်။
(၂၁) ရက်။
မန္တလေးတိုင်းဒေသကြီးအတွင်း၊ ၇ မြို့နယ်မှာ ပုဒ်မ ၁၄၄ ထုတ်ပြန်ထားခြင်းကို အချိန် နှစ်နာရီ လျှော့ချသတ်မှတ်လိုက်သည်။
(ည ၉ နာရီ-နံနက် ၅ နာရီအထိ သတ်မှတ်ထားရာ ည ၉ နာရီ- နံနက် ၃ နာရီအထိ)
(၂၇) ရက်။
ပြည်ပဆက်သွယ်ရေးအော်ပရေတာများ ဝန်ဆောင်မှုကို ယခုနှစ်အတွင်း ပထမဆုံးအကြိမ်ခွင့်ပြုခဲ့ပြီး အူရီးဒူးက စတင်လုပ်ဆောင်သည်။
(၂၉) ရက်။
မန္တလေးတိုင်းဒေသကြီးအတွင်း၊ ၇ မြို့နယ်မှာ ပုဒ်မ ၁၄၄ ထုတ်ပြန်ထားခြင်းကို အချိန် နှစ်နာရီ လျှော့ချသတ်မှတ်လိုက်သည်။
(ည ၉ နာရီ-နံနက် ၅ နာရီအထိ သတ်မှတ်ထားရာ ည ၁၀ နာရီ- နံနက် ၄ နာရီအထိ)

ပြည်ထောင်စုဝန်ကြီးများဖြစ်သည့်  ဦးအောင်ကြည် (ပြန်ကြားရေးဝန်ကြီးဌာန)နှင့် ဒေါက်တာဖေသက်ခင်(ကျန်းမာရေးဝန်ကြီးဌာန) တို့အား ၎င်းတို့၏ သဘောဆန္ဒအလျောက် ရာထူးမှ နုတ်ထွက်ခွင့်ပြုလိုက်သည်။

ကာကွယ်ရေးဦးစီးချုပ်ရုံး (ကြည်း) မှ ဗိုလ်ချုပ် တင်အောင်ချစ် အား နယ်စပ်ရေးရာဝန်ကြီးဌာန ဒုတိယဝန်ကြီး အဖြစ် ခန့်အပ် တာဝန်ပေးလိုက်သည်။

မန္တလေးတွင် အော်ရီဒူး ဆင်းကဒ်များ စတင်ရောင်းချသည်။

 ဩဂုတ်လ 
(၂) ရက်။
လစ်လပ်နေသော ပြန်ကြားရေးဝန်ကြီးဌာနအတွက် ဒုတိယဝန်ကြီး ဦးရဲထွဋ်နှင့် ကျန်းမာရေးဝန်ကြီးဌာနအတွက် ဒုတိယဝန်ကြီး ဒေါက်တာသန်းအောင်တို့ကို ပြည်ထောင်စုဝန်ကြီးများအဖြစ် ပြည်ထောင်စုလွှတ်တော်မှ အတည်ပြုလိုက်သည်။
(၅) ရက်။
Playboy အဖွဲ့မှ ကီးဘုတ်သမား တင်ဦးသောင်း SSC ဆေးရုံတွင် မနက် ၃နာရီကျော်ခန့်၌ ကွယ်လွန်သည်။
(၉) ရက်။
ဓမ္မစေတီခေါင်းလောင်းကြီးအား ဦးစံလင်း(ကော့သောင်း)မြို့ ဦးဆောင်သော အဖွဲ့က စတင်ဆယ်ယူသည်။

(၁၀) ရက်။
ကမ္ဘာတွင်စူပါမွန်း ဖြစ်စဉ် ဖြစ်ပေါ်ခဲ့သည်။
(၁၁) ရက်။
မန္တလေးမြို့တွင်  ဖြစ်ပျက်ခဲ့သော ဆူပူမှုများကြောင့် ညနေပိုင်းမှ စတင်၍ မန္တလေးတိုင်းဒေသကြီးအတွင်း၊ ၇ မြို့နယ်တွင် ပုဒ်မ၁၄၄ (ည ၉ နာရီ မှ နံနက် ၅ နာရီ အထိ မထွက်ရအမိန့်)ကို ညနေ ၆နာရီအချိန်မှစ၍ ရုပ်သိမ်းသည်။
ဟောလိဝုဒ် ဝါရင့် ဟာသဇာတ်ဆောင် မင်းသားကြီး ရော်ဘင်ဝီလျံစ် သေဆုံးသည်။

(၂၆) ရက်။
မော်ဒယ် အေးချမ်းမြတ်မိုး ဓားဖြင့်ထိုးသတ်ခံရ။

 စက်တင်ဘာလ 
(၂၉) ရက်။
ပြည်ပဆက်သွယ်ရေးအော်ပရေတာ တယ်လီနော က စတင် ဆင်းကဒ်များ ရောင်းချ လုပ်ဆောင်သည်။

 အောက်တိုဘာလ 
(၁၇) ရက်။
မြန်မာ အမျိုးသား အသက် ၁၉ နှစ်အောက် ဘောလုံးအသင်း သည် ၂၀၁၄ အသက် ၁၉ နှစ်​အောက် အာရှလူငယ်ချန်ပီယံရှစ်ပြိုင်ပွဲ ကွာတားဖိုင်နယ် တွင် အာရပ်​​စော်ဘွားများပြည်​ထောင်စု အမျိုးသား အသက် ၁၉ နှစ်​အောက် ​ဘောလုံးအသင်း ကို ၁-၀ ဖြင့်အနိုင်ယူကာ ၁၉၇၂ ခုနှစ်​မြူးနစ်အိုလံပစ်ပြိုင်ပွဲ ​နောက်ပိုင်း ပထမဆုံးအကြိမ် အဖြစ် ကမ္ဘာ့အဆင့် ပြိုင်ပွဲ တစ်ခု ဖြစ်​သော ၂၀၁၅ ဖီဖာ လူငယ် ယူ-၂၀ ကမ္ဘာ့ဖလားပြိုင်ပွဲကို ဝင်​ရောက်ယှဉ်ပြိုင်ခွင့်ရခဲ့သည်။
(၂၅) ရက်။ 
အာရှတော်ဝင် ဆေးရုံ၌ နှလုံးရောဂါဖြင့် ဆေးကုသနေသည့် စာရေးဆရာ ဦးအောင်သင်း‎သည်  ၁၀ နာရီ ၇ မိနစ်တွင် ကွယ်လွန်သွားပြီ ဖြစ်သည်။
(၂၆) ရက်။
မြန်မာပြည်သူတွေကို နှစ်ပေါင်း ၂ဝကျော်ကြာ သတင်းတွေ ထုတ်လွှင့်နေခဲ့တဲ့ ဒီမိုကရက်တစ်မြန်မာ့အသံ DVB ရဲ့ ရေဒီယိုလှိုင်းတိုကို အောက်တိုဘာ ၂၆ရက်နေ့ကစတင်ပြီး တရားဝင် ရပ်ဆိုင်းလိုက်ပါပြီ။
(၃၁) ရက်။
နိုင်ငံတော်သမ္မတ ဦးသိန်းစိန်၊ ဒေါ်အောင်ဆန်း စုကြည်၊ လွှတ်တော်ဥက္ကဋ္ဌနှစ်ဦးနှင့် တပ်မတော်ကာကွယ်ရေးဦးစီးချုပ်အပါအဝင် အင်အားစုငါးစုမှ ခေါင်းဆောင် ၁၄ဦးတို့ ပထမဆုံးအကြိမ်တွေ့ဆုံ ဆွေးနွေးမှုကို အောက်တိုဘာ ၃၁ ရက်က နိုင်ငံတော်သမ္မတအိမ်တော် ငုရွှေဝါခန်းမတွင် ပြုလုပ် ခဲ့သည်။

 နိုဝင်ဘာလ 
(၂)-(၁၃) ရက်။
နိုင်ငံတကာခေါင်းဆောင် ၁၈ ဦးတက်ရောက်သော မြန်မာနိုင်ငံကအာဆီယံထိပ်သီးအစည်းအဝေး နှင့် အရှေ့အာရှထိပ်သီးအစည်းအဝေးများကို အိမ်ရှင်အဖြစ် နိုဝင်ဘာ၁၂ ရက်မှ ၁၃ ရက်အထိ ပထမဆုံးအကြိမ် ကျင်းပနိုင်ခဲ့သည်။

(၉) ရက်။
ဒု-ပညာရေးဝန်ကြီး(ငြိမ်း) ဒေါက်တာမောင်ဒီ အသက် (၈၂) နှစ်သည် နံနက် (၁၁း၄၅) နာရီအချိန်တွင် ရန်ကုန်မြို့ SSC ဆေးရုံတွင် ကွယ်လွန်သွားခဲ့သည်။

(၁၂)-(၁၃) ရက်။
နိုင်ငံလုံးဆိုင်ရာကျောင်းသားထုအရေးပေါ်အစည်းအဝေး(NEMS) ကျင်းပ။ အစည်းအဝေးမှ ဒီမိုကရေစီပညာရေးလှုပ်ရှားမှုဦးဆောင်ကော်မတီ(ACDE) ဖွဲ့စည်း။

(၁၄) ရက်။
ACDE မှဦးဆောင်၍ အမျိုးသားပညာရေးဥပဒေပြင်ဆင်ရေးသပိတ် စတင်ဆင်နွှဲ။

(၁၆) ရက်။
အဆညညွန်ချုပ်ခေါင်းဆောင်သော ကိုယ်စားလှယ်အဖွဲ့ ကျောင်းသားသပိတ်ဆီသို့ လာရောက်ဆွေးနွေး။

(၁၇) ရက်။
ACDE မှ ရာဇသံ ရက် ၆၀ ထုတ်ပြန်။

 ဒီဇင်ဘာလ 
(၁၆) ရက်။
မြန်မာ့မီးရထားမှ ရေနွေးငွေ့ စက်ခေါင်းမီးရထား ဖြင့် ပထမဆုံး ခရီးစဉ်ပြေးဆွဲမှုကို ပုဂ္ဂလိကနှင့် ပူး ပေါင်းကာ ၂၀၁၄ ဒီဇင်ဘာ ၁၆ ရက်က ပုဂံ-ကျောက်ပန်းတောင်းခရီးစဉ်ဖြင့် စတင်ခဲ့သည်။

(၁၇) ရက်။
ရန်ကုန်မြို့တော်စည်ပင်သာယာရေးကော်မတီ အဆင့်ဆင့် ရွေးကောက်ပွဲကို နှစ်ပေါင်း ၆၀ ကျော်ကြာမှ ပထမဆုံးအကြိမ်အဖြစ် ဒီဇင်ဘာ ၂၇ ရက်က ကျင်းပပြုလုပ်ခဲ့သည်။
(၂၇) ရက်
 ၂၀၁၃ ခုနှစ်အတွက် မြန်မာ့ရုပ်ရှင်ထူးချွန်ဆုပေးပွဲ ကို MEP တွင် ကျင်းပခဲ့သည်။

အကောင်းဆုံး အမျိုးသားဇာတ်ဆောင်ဆု - ပြေတီဦး ( နင်စေရင် )
အကောင်းဆုံး အမျိုးသမီးဇာတ်ဆောင်ဆု -ဝတ်မှုန်ရွှေရည် ( နင်စေရင် )
အကောင်းဆုံး အမျိုးသား ဇာတ်ပို့ဆု - မင်းဦး ( နင်စေရင် )
အကောင်းဆုံး အမျိုးသမီး ဇာတ်ပို့ဆု - ခိုင်သင်းကြည် ( စုန်းပြူး)
အကောင်းဆုံး ဒါရိုက်တာဆု - ဝိုင်း( စေတန်ရဲ့ ကချေသည်)
အကောင်းဆုံး တေးဂီဆု - စန္ဒရား တင်ဝင်းလှိုင် ( ကြယ်စင်မော်ကွန်း )

 ကွယ်လွန်သူများ 

 ၄ ဧပြီ - ထွန်းရီ၊ မြန်မာ့တပ်မတော် ဒုတိယကာကွယ်ရေးဦးစီးချုပ်ဟောင်းနှင့် နိုင်ငံရေးသမား (၁၉၂၆ မွေးဖွား)

ကဏ္ဍ:၂၀၁၄
ကဏ္ဍ:၂၀၁၀ ဆယ်စုနှစ်